Pierdem 10 milioane de euro într-o săptămână. CEDO s-a pronunțat în trei cauze împotriva României.
CEDO a stabilit despăgubiri în valoare totală de aproape 10 milioane de euro. Statul nu a modificat legislația, așa cum au solicitat instituțiile europene. Despăgubirile sunt pentru proprietarii deposedați abuziv de case.
Săptămâna asta am cheltuit 10 milioane de euro. Nu eu, ci noi toți…Atât a stabilit CEDO că avem de plătit despăgubiri, prin 3 sentințe date numai în ultimele zile. Banii trebuie să ajungă la proprietarii care și-au pierdut casele abuziv. Mihaela Gîdei, corespondent Aleph News: "S-ar putea să nu fie doar atât. Asociația pentru Proprietate Privată spune că e posibil ca CEDO să mai acorde astfel de sancțiuni României. Motivul este că statul român nu a modificat legislația retrocedărilor în acord cu jurisprudenţa europeană. Astfel foștii proprietari de imobile preluate abuziv au început să ceară despăgubiri așa cum era de așteptat. Țara noastră trebuie să rezolve aceste lacune de mult. Oficialii europeni așteptau un plan de măsuri încă din mai 2019".